
Sēdē piedalās:

Iepirkuma komisijas priekšsēdētājs – Aldis Kapteinis

Iepirkumu komisijas priekšsēdētāja vietniece – Jūlija Batalauska

Iepirkuma komisijas, turpmāk arī “komisija”, locekļi:

Ilona Inkina
Laine Gailīte

Sēdi vada iepirkuma komisijas priekšsēdētājs  – A.Kapteinis
Sēdi protokolē iepirkuma komisijas locekle – L. Gailīte
 
Komisijas izveidošanas pamatojums: LVRTC valdes priekšsēdētāja 2024. gada 25. septembra rīkojums Nr.01-05-01/2024/96 un 2025.gada 29.aprīļa rīkojums Nr. 01-05-01/2025/53.


Sēde notiek attālināti, izmantojot videokonferences režīmu.

Darba kārtība:
1. Iespējamo pretendentu saņemto jautājumu izskatīšana un atbildes.
2. Par nolikuma grozījumiem un piedāvājumu iesniegšanas termiņa pagarinājumu.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā 3 (trīs) locekļi (ņemot vērā, ka komisijā ir 5 (pieci) balsstiesīgi locekļi, tad ne mazāk kā 4 (četri) locekļi). Tiek konstatēts, ka sēdē piedalās 5 (pieci) balsstiesīgi komisijas locekļi, līdz ar to iepirkuma komisija ir lemttiesīga.


Par darba kārtības 1. punktu
Iepirkumu komisija 2025. gada 26.maijā EIS e-konkursu apakšsistēmā www.eis.gov.lv, saņēma ieinteresētā piegādātāja vēstuli, kurā tika uzdoti jautājumi par iepirkuma “Microsoft Dynamics 365 CRM ieviešana un atbalsts”, iepirkumu identifikācijas Nr. LVRTC 2025/24 (turpmāk – Atklāts konkurss), nolikumu. 


	Dokuments, punkts
	Jautājums
	Atbilde

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības, #CRM116
	… jāpielāgo un jākonfigurē Sistēmas standarta programmatūra, jāpiegādā programmatūras licences, ja saskaņā ar piedāvājumu, Sistēma tiks veidota, bāzējoties uz standarta risinājuma pamata
… jāpiegādā operētājsistēmas, datu bāzes un/ vai citas standarta programmatūras licences Sistēmas darbināšanai nepieciešamajā apjomā, ja Pasūtītājs to pieprasa

Jautājums Nr. 1: Vai jūs varētu, lūdzu, precizēt šo prasību – vai Dynamics 365 CRM licences ir jāiekļauj piedāvājumā?
Gadījumā, ja D365 licences nebūtu šī priekšlikuma daļa, vai mēs varam pieņemt, ka klients nodrošinās visas licences lietotnēm, kas sniedz standarta funkcionalitāti funkcionālajām prasībām:

-	Dynamics 365 Sales
-	Dynamics 365 Customer Service
-	Dynamics 365 Customer Insights

Gadījumā, ja Dynamics 365 CRM licences tomēr ir jāiekļauj finanšu priekšlikumā, lūdzam skaidrot:

a)	Kā Dynamics 365 CRM licenču izmaksas ir jānorāda Finanšu piedāvājuma (pielikumā "14.pielikums_FP")?
b)	Vai sistēmas lietotāju skaits ir jāaprēķina, pamatojoties uz prasību CRM001 (līdz 40 sistēmas lietotājiem un līdz 5 sistēmas administratoriem)?
c)	Vai šāds sistēmas lietotāju skaits (līdz 45) būs spēkā uz visu līguma darbības periodu?
	Iepirkuma komisija informē, ka prasība #CRM116 tiek grozīta ar protokolu nr.4., minētie punkti tika izkļauti no prasības.

Iepirkuma komisija skaidro, ka šajā iepirkumā Pasūtītājs  neplāno iegādāties Microsoft Dynamics 365 licences. Pasūtītājs  nodrošinās visas nepieciešamās Microsoft Dynamics 365 licences ārpus šī iepirkuma priekšmeta tvēruma. Līdz ar to Microsoft Dynamics 365 licenču izmaksas nav nepieciešams norādīt Finanšu piedāvājumā (pielikumā "14.pielikums_FP"). 



 

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
	Jautājums Nr. 2: Saistībā ar 2025. gada 15. maija Iepirkuma komisijas atbildi 2. protokolā attiecībā uz prasībām, kas atzīmētas kā "Vēlama", pretendents vēlētos precizēt, vai prasības, kas atzīmētas kā "Vēlama", ir jānovērtē un jāiekļauj finanšu piedāvājumā ar saistībām īstenot šīs prasības kā sākotnējā projekta darbības jomas daļu?
Un gadījumā, ja “Vēlamās” prasības netiek iekļautas pretendenta piedāvājumā, kā tas ietekmēs šī pretendenta piedāvājuma vērtējumu un tālāko (iespējamo) darbu projektā?
	Iepirkuma komisija skaidro, ka visas prasības, tajā skaitā tās prasības, kas atzīmētas kā "Vēlama" ir jāiekļauj Finanšu piedāvājumā ((pielikumā "14.pielikums_FP"). 
Prasību novērtēšana ir jāveic izrietoši no Pretendenta aizpildītā Tehniskā piedāvājuma kontekstā ar Pretendenta izvēlēto fāzi un katras konkrētās prasības īstenošanas veidu, izdarot atzīmi S, S+ vai P attiecīgās prasības kolonnā.

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM223
	… Risinājums aprēķina un piešķir katram potenciālajam klientam rezultātu, pamatojoties uz pielāgojamiem vērtēšanas noteikumiem, izmantojot potenciālā klienta datus, darbības, mijiedarbību, u.c.

Jautājums Nr. 3: Pretendents vēlētos saņemt precīzus vērtēšanas noteikumus kā jāaprēķina katra klienta vērtējums visos iespējamajos gadījumos.
	Iepirkumu komisija informē, ka tiks veikti grozījumi iepirkuma nolikumā, grozot minēto prasību. Lūdzam sekot līdzi informācijai EIS sistēmā.

Iepirkuma komisija skaidro, ka prasība ir vispārēja, aprakstoša un fokusējas uz prasīto CRM sistēmas funkcionalitāti, lai Pasūtītājs varētu pārliecināties, ka Pretendenta piedāvājums atbalsta nepieciešamo funkcionalitāti.


	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM255
	… Sistēmai ir jānodrošina, ka platformā var izvietot produktu katalogu ar 400 unikāliem pakalpojumiem un 2000 aktīviem ierakstiem

Jautājums Nr. 4: Pretendents vēlētos saņemt Produktu grupu sarakstu ar atšķirīgajiem atribūtu /konfigurācijas modeļiem, kā arī papildu informāciju par katru Produktu grupu: Produktu vienību skaitu katrā grupā, atribūtu sarakstu, atribūtu vērtību piemērus (mērvienības, atribūtu iestatījumi, saraksta vērtības u.c.) tādā detalizācijā, lai būtu iespējams novērtēt šī kataloga izveides sarežģītību.
	Iepirkuma komisija norāda, ka detalizēta informācija par Produktu katalogu tiks sniegta tikai iepirkuma līguma izpilditājam.. Pasūtītājam jābūt iespējai patstāvīgi Produktu katalogu veidot un papildināt ar produktu grupām un atribūtiem.

 

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM162
	… Risinājums nodrošina vizuālu vilkšanas un nomešanas redaktoru (piem. ļauj lietotājam mainīt darījuma statusu pārvelkot darījumu no vienas Pipeline fāzes uz citu), lai izstrādātu vairākus pārdošanas procesus, iestatītu secību, rediģētu posmus un rekvizītus, kā arī norādītu nosacījumus un darbības, kas jāievēro.

Jautājums Nr. 5: 
a) Attiecībā uz prasības saturu. Nepieciešams precizējums par šo prasību. Vai šī prasība attiecas uz iespēju konfigurēt pārdošanas procesus vai uz iespēju sistēmas lietotājam pārvietot darījumu no vienas Pipeline fāzes uz citu izvēlētā pārdošanas procesa izpildes laikā?
b) Attiecībā uz iespēju izstrādāt un konfigurēt vairākus pārdošanas procesus. Pretendents vēlētos saņemt dažādu pārdošanas procesu sarakstu ar papildu informāciju, kas nepieciešama konfigurācijai (posmi, īpašības, nosacījumi, validācijas, izņēmumi).
	Iepirkuma komisija norāda, ka prasība #CRM162 attiecas uz iespēju sistēmas lietotājam pārvietot darījumu no vienas Pipeline fāzes uz citu, izvēlētā pārdošanas procesa izpildes laikā. Kā arī sistēmas administratoram veikt izmaiņas, pielāgot un konfigurēt vairākus pārdošanas procesus. Detalizēta informācija par pārdošanas procesiem tiks sniegta tikai iepirkuma līguma izpildītājam.

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM151
	… Sistēmai jānodrošina iespēja definēt dažādas servisa pieteikumu apstrādes darba plūsmas atkarībā no pieteikuma veida, klienta segmenta, pakalpojuma veida, SLA un citiem parametriem. Tāpat jānodrošina iespēja definēt katrai servisa rindai savu darba plūsmu tā apstrādei

Jautājums Nr. 6: Lūdzu, sniedziet lietotņu veidu, pakalpojumu veidu un klientu segmentu sarakstus un to aprakstus tādā detalizācijā, lai būtu iespējams novērtēt šī kataloga izveides sarežģītību. Šī informācija ir obligāta, jo, pamatojoties uz nefunkcionālajām prasībām, visas sistēmas konfigurācijas ir jāveic pretendentam par fiksētu cenu.
	Iepirkuma komisija norāda, ka detalizēta informācija par lietotņu veidiem, pakalpojumu veidiem un klientu segmentu sarakstiem tiks sniegta tikai iepirkuma līguma izpildītājam. 



	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM163
	… Sistēmai ir jānodrošina iespēja ģenerēt piedāvājumus, izmantojot iebūvētās CRM funkcijas ar minimāliem pielāgojumiem, un sarežģītākos gadījumos jāļauj eksportēt datus uz Word vai Excel manuālai rediģēšanai

Jautājums Nr. 7: Lai sagatavotu fiksētas cenas piedāvājumu, pretendentam būtu nepieciešams saņemt visas piedāvājumu veidnes, kas būs jāievieš.
	Iepirkuma komisija norāda, ka detalizēta informācija par Piedāvājumu veidnēm tiks sniegta tikai iepirkuma līguma izpildītājam. 
Pasūtītajam pašam jāspēj veidot un pielāgot neierobežotu veidņu skaitu, atbilstoši iekļaujot veidnēs dinamisku saturu no CRM laukiem.


	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM166
	… Sistēmai ir jānodrošina, ka pēc pakalpojuma piegādes sistēmā ir iespēja sagatavo PNA.

Jautājums Nr. 8: Lai sagatavotu fiksētas cenas piedāvājumu, pretendentam būtu nepieciešams saņemt visu PNA veidnes, kas būs jāievieš.
	Iepirkuma komisija norāda, ka detalizēta informācija par PNA veidnēm tiks sniegta tikai iepirkuma līguma izpildītājam. 
Pasūtītajam pašam jāspēj veidot un pielāgot neierobežotu veidņu skaitu, atbilstoši iekļaujot veidnēs dinamisku saturu no CRM laukiem.




	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM141
	… Risinājums integrējas ar populāriem biznesa tālruņu sistēmu (PBX, VOIP, u.c.) pakalpojumu sniedzējiem, piemēram, Talkdesk, RingCentral, GoToConnect, utt., lai veiktu izejošos un atbildētu ienākošos zvanus no CRM, kā arī pievienotu zvanu vēsturi zem katra ieraksta.

Jautājums Nr. 9: Pretendents vēlētos saprast, vai būs nepieciešamas tiešās integrācijas ar norādītajām sistēmām, ņemot vērā "Risinājumu un saistīto sistēmu konceptuālo augsta līmeņa nākotnes arhitektūru", kas sniegta pielikumā "12.pielikums_TP" - IP telefonijas integrācija caur WSO2?
Un ja atbilde ir Jā, lūdzam nodrošināt pilnu šo sistēmu sarakstu.
	Iepirkuma komisija skaidro, ka prasība #CRM141 ir vispārēja funkcionālā prasība, kuras mērķis ir apzināt CRM programatūras integrācijas iespējas ar PBX, VOIP u.c. sistēmām. 
Sistēmu saraksts ar kurām ir jānodrošina integrācija caur WSO2, ir minēts prasībā #CRM318.

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM141, CRM318
	… … Risinājums integrējas ar populāriem biznesa tālruņu sistēmu (PBX, VOIP, u.c.) pakalpojumu sniedzējiem, piemēram, Talkdesk, RingCentral, GoToConnect, utt., lai veiktu izejošos un atbildētu ienākošos zvanus no CRM, kā arī pievienotu zvanu vēsturi zem katra ieraksta

… Jānodrošina vismaz šāda sadarbība ar Atvērtā koda zvanu IP telefonija platformu (VoiP "Asterisk" un Virtuālais telefons MicroSIP):1. CRM pēc ienākošā telefona numura var atpazīt klientu un automātiski atvērt klienta kartiņu, kur redzama komunikācijas vēsture ar šo klientu. 2. un c.

Jautājums Nr. 10: Pretendents vēlētos detalizētāku informāciju attiecībā uz korelāciju starp prasībām CRM141 un CRM318.
CRM integrācija ar, piemēram, "Asterisk" varētu ietvert pielāgota integrācijas risinājuma ieviešanu, pamatojoties uz vēlamo integrācijas arhitektūru un funkcionalitāti (kas nav skaidri definēta ar "u.c."), trešo personu licenču iegādi vai abus risinājumus.
Dynamics 365 ir atvērta sistēma, kas var tikt pielāgota un/vai integrēta ar trešo personu sistēmām, bet tai ne visos gadījumos ir standarta (OOB) funkcionalitāte, kas nepieciešama integrācijai ar konkrētu sistēmu vai atspoguļo visas funkcionālās prasības, kas norādītas 02_TS_Prasības.
Obligātā prasība attiecībā uz iespēju integrēt CRM ar populāru telefonu sistēmu sarakstu var novest pie dažādām sākotnējā projekta darbības jomas rezultātu un nepieciešamo licenču interpretācijām, tāpēc pretendents vēlētos saņemt precizējumu par šīm tēmām:

a)	Pēc sākotnējās darbības jomas ieviešanas CRM ir jābūt gatavai lietošanai funkcionalitātei integrācijai ar visām sistēmām, kas uzskaitītas CRM141, vai tikai norādītajām CRM318?
b)	Kāds ir galīgais funkcionālo prasību saraksts integrācijai ar "Asterisk" un "MicroSIP"?
	Iepirkuma komisija skaidro, ka prasība #CRM141 ir vispārēja un aprakstoša funkcionālā prasība, kas fokusējas uz CRM sistēmas funkcionalitāti. Prasība #CRM318 ir konkrētāka, jo tajā tiek precizētas konkrētas atvērtā koda VoIP sistēmas, ar kurām būs nepieciešama integrācija, piemēram, Asterisk un MicroSIP.

Atbilstoši iepirkuma priekšmeta tvērumam CRM ir jābūt gatavai lietošanas funkcionalitātes integrācijai ar sistēmām, kas uzskaitītas #CRM318.

Funkcionālo prasību saraksts ir minēts Iepirkuma nolikuma 13. pielikuma “Funkcionālās un nefunkcionālās prasības – tehniskais piedāvājums (forma)” cilnē ”02.1_Integrācijas” Nr. 13, 14. Turklāt konkrētas integrācijas var tikt precizētas un papildinātas ņemot vērā biznesa vajadzības un tehniskās iespējas arī iepirkuma līguma izpildes laikā, lai nodrošinātu optimālu integrāciju un pielāgotu risinājumu atbilstoši Pasūtītāja vajadzībām.

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM144
	FileHold un eIDAS saderīgām e-paraksta platformām kā, piemēram, DocuSign, Sproof, u.c.

Jautājums Nr. 11: Lai sagatavotu fiksētas cenas piedāvājumu, pretendentam ir nepieciešama informācija par visām tām dokumentu ģenerēšanas platformām, kuras ir iekļautas sākotnējā projekta darbības jomā.
	Iepirkuma komisija skaidro, ka prasība #CRM144 ir vispārēja, aprakstoša un fokusējas uz prasīto CRM sistēmas funkcionalitāti. Saraksts ar integrējamām sistēmām ir minēts Iepirkuma nolikuma 13. pielikuma “Funkcionālās un nefunkcionālās prasības – tehniskais piedāvājums (forma)” cilnē ”02.1_Integrācijas”.

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM157
	… Risinājums ļauj izveidot līgumus manuāli vai izmantojot veidnes, automātiski aizpildot visus nepieciešamos laukus no piedāvājuma (quote), pasūtījuma (order) vai iespējas (opportunity).

Jautājums Nr. 12: Lai sagatavotu fiksētas cenas piedāvājumu, pretendentam ir nepieciešams saņemt visu līgumu veidnes, kas jāievieš.
	Iepirkuma komisija norāda, ka detalizēta informācija par Līgumu veidnēm tiks sniegta tikai iepirkuma līguma izpildītājam.

Pasūtītajam pašam jāspēj veidot un pielāgot neierobežotu veidņu skaitu, atbilstoši iekļaujot veidnēs dinamisku saturu no CRM laukiem.



	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM174
	… Risinājums nodrošina lietotājiem iespēju ģenerēt interaktīvu saturu vai rokasgrāmatas, aprakstot, kā viņu produkti darbojas, kā arī politikas un procedūras, kas sīki izklāsta, kā tos atbalstīt. Šīs rokasgrāmatas ir pieejamas tieši no kontaktpersonas, konta vai iespēju ieraksta.

Jautājums Nr. 13: Lai sagatavotu fiksētas cenas piedāvājumu, pretendentam ir nepieciešams saņemt paraugus vai arī detalizētu aprakstu par to, kā klients saprot "interaktīvo saturu vai rokasgrāmatas".
	Iepirkuma komisija skaidro, ka šī prasība ir vispārēja, aprakstoša un fokusējas uz prasīto CRM sistēmas funkcionalitāti, lai Pasūtītājs varētu pārliecināties, ka Pretendenta piedāvājums atbalsta nepieciešamo funkcionalitāti.

 

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM199
	… Sistēmai jānodrošina iespēja izmantot iepriekš izveidotas e-pasta veidnes vai palīdzēt izveidot veidni no jauna.

Jautājums Nr. 14: Lai sagatavotu fiksētas cenas piedāvājumu, pretendentam ir nepieciešams saņemt visas veidnes (īpaši detalizētas tās, kuras satur dinamiskos laukus, kas aizpildīti no CRM izgūtajiem ierakstiem), kas jāievieš.
	Iepirkuma komisija norāda, ka detalizēta informācija par e-pastu veidnēm tiks sniegta tikai iepirkuma līguma izpildītājam.

Pasūtītajam pašam jāspēj veidot un pielāgot neierobežotu veidņu skaitu, atbilstoši iekļaujot veidnēs dinamisku saturu no CRM laukiem.



	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM184
	… Risinājums palīdz ģenerēt detalizētus pārskatus, piemēram, kārtējā mēnesī slēgtos darījumus, ikdienas ieņēmumus, pārdošanas posmus, utt.

Jautājums Nr. 15: Lai sagatavotu fiksētas cenas piedāvājumu, pretendentam ir nepieciešams saņemt detalizētas visu pārskatu veidnes, kas jāievieš.
	Iepirkuma komisija skaidro, ka prasība #CRM184 ir vispārēja, aprakstoša un fokusējas uz prasīto CRM sistēmas funkcionalitāti, lai Pasūtītājs varētu pārliecināties, ka Pretendenta piedāvājums atbalsta nepieciešamo funkcionalitāti. 

Pasūtītajam pašam jāspēj veidot un pielāgot neierobežotu pārskatu skaitu.


	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM191
	… Risinājums nodrošina vizualizācijas un atskaites, kas palīdz vizualizēt zvanu datus un izmērīt pārdošanas komandas sniegumu

Jautājums Nr. 16: Lai sagatavotu fiksētas cenas piedāvājumu, pretendentam ir nepieciešams saņemt visas zvanu datu vizualizācijas pārskatu veidnes, kas jāievieš.
	Iepirkumu komisija informē, ka tiks veikti grozījumi iepirkuma nolikumā, grozot minēto prasību. Lūdzam sekot līdzi informācijai EIS sistēmā.  Pasūtītajam pašam jāspēj veidot un pielāgot neierobežotu pārskatu skaitu.


	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM170
	(Data migration) noradītājiem datu avotiem

Jautājums Nr. 17: Pretendentam nepieciešama informācija par migrējamo datu kvalitāti. Vai pretendents var pieņemt, ka migrācijai nodrošinātie dati būs augstas kvalitātes un atbilstoši strukturēti (pārveidoti, validēti, bagātināti), kā tas nepieciešams migrācijas procesam? Ja nē, tad lūdzam norādīt kāds Piegādātāja darba apjoms nepieciešams lai asistētu Pasūtītājam šo datu sagatavošanā?
	Iepirkuma komisija skaidro, ka Pasūtītājs  nodrošinās augstas kvalitātes datus migrācijai. Dati tiks iesniegti migrācijai  strukturēti un sagatavoti pēc iepirkuma līguma izpildītāja noteikta šablona.



	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
Integrācijas prasības
	…

Jautājums Nr. 18: 
Lai sagatavotu fiksētas cenas piedāvājumu, pretendentam ir nepieciešams saņemt atbildes uz jautājumiem par integrācijām:
1.	Integrācijas ar WSO2. Pretendents vēlētos precizēt informāciju par atbildību saistībā ar WSO2 dokumentāciju un izstrādi. Vai pretendents būs atbildīgs par WSO2 sistēmas dizainu, izstrādi, ieviešanu un dokumentāciju?
2.	Pretendents pieņem, ka integrācijas no/uz WSO2 ar esošajām lietotnēm (Horizon, MailerLite...) ir klienta atbildība. Lūdzu, apstiprināt.
3.	Integrācija ar trešo personu rīkiem – vai klients var nodrošināt konceptuālo augsta līmeņa arhitektūras shēmu un aprakstu trešo personu rīku integrācijai (MailerLite, Unbounce, Mailchimp, Zapier, SoapUI, Katalon u.c., ja tādas ir Piegādātāja atbildības sfērā)?
	Iepirkuma komisija skaidro, ka:
1. Pasūtītājs būs atbildīgs par WSO2 sistēmas dizainu, izstrādi, ieviešanu un dokumentāciju;
2. Pasūtītājs apstiprina, ka integrācijas no/uz WSO2 ar esošajām lietotnēm  ir Pasūtītāja atbildība;
3. Visas nepieciešamās integrācijas ir uzskaitītas Iepirkuma nolikuma 13. pielikuma “Funkcionālās un nefunkcionālās prasības – tehniskais piedāvājums (forma)” cilnē ”02.1_Integrācijas”.

Detalizēta informācija tiks sniegta iepirkuma līguma izpildītājam.

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”

02_TS_Prasības
CRM262
	… Risinājums tiek integrēts ar sociālo tīklu vietnēm, piemēram, Facebook, Twitter un LinkedIn, lai izveidotu jaunas ziņas vai atbildētu uz ziņām, sekotu atsaucēm vai ziņām, iekļautu uzņēmuma informāciju par potenciālajiem klientiem un sinhronizētu jaunus potenciālos klientus un kontaktpersonas CRM.

Jautājums Nr. 19: Lai sagatavotu fiksētas cenas piedāvājumu, pretendentam ir nepieciešams saņemt informāciju par biznesa procesu un lietošanas gadījumiem(Use cases), par to, kā tiek plānots izmantot integrācijas ar Facebook, Twitter un LinkedIn.
	Iepirkumu komisija informē, ka tiks veikti grozījumi iepirkuma nolikumā, grozot minēto prasību. Lūdzam sekot līdzi informācijai EIS sistēmā.

Iepirkuma komisija skaidro, ka prasība ir vispārēja, aprakstoša un fokusējas uz prasīto CRM sistēmas funkcionalitāti, lai Pasūtītājs varētu pārliecināties, ka Pretendenta piedāvājums atbalsta nepieciešamo funkcionalitāti.

	Iepirkuma nolikuma 13. pielikums, ““Funkcionālās un nefunkcionālās prasības – tehniskais piedāvājums (forma)”
CRM154
	Prasības CRM154 apraksts: 
Sistēmai jānodrošina iespēja izmantot dažādas veidnes piedāvājumu sagatavošanai.

Jautājums:
Standarts nodrošina iespēju veidot un izmantot dažādas piedāvājuma veidnes bez papildus konfigurācijas. Vai būtu jāiekļauj novērtējums pasūtītāja biznesa procesu precizēšanai pasūtītāja veidņu izveidei un izstrādei?
	Iepirkuma komisija skaidro, ka Pasūtītajam pašam jāspēj veidot un pielāgot neierobežotu veidņu skaitu, atbilstoši iekļaujot veidnēs dinamisku saturu no CRM laukiem.


	Nolikuma 4.8.1.punkts
	Nolikuma 4.8.1. punktā norādīts:

	A2 
	Pretendenta piedāvātās uzturēšanas izmaksas A2.
	· Piedāvājums, kurā ir viszemākās atbalsta izmaksas(A2), saņem maksimālo punktu skaitu. Pārējie piedāvājumi tiek vērtēti saskaņā ar šādu formulu: 
· Zemākās ieviešanas izmaksas / pretendenta ieviešanas izmaksas * maksimālais punktu skaits
	45



Jautājums – vai pareizi nebūtu - Zemākās atbalsta izmaksas / pretendenta atbalsta izmaksas * maksimālais punktu skaits?

	Iepirkumu komisija informē, ka tiks veikti grozījumi iepirkuma nolikumā, grozot minēto prasību. Lūdzam sekot līdzi EIS sistēmā.




Par darba kārtības 2. punktu
Iepirkumu komisija 2025. gada 30.aprīlī Elektronisko iepirkumu sistēmā www.eis.gov.lv (turpmāk - EIS) publicēja iepirkumu “Microsoft Dynamics 365 CRM ieviešana un atbalsts”, iepirkuma identifikācijas Nr. LVRTC 2025/24 (turpmāk – Atklāts konkurss), nolikumu.
 PIL 35. panta trešā daļa noteic, ka Pasūtītājs var izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā. Ja iepirkuma procedūras dokumentos izdarīti grozījumi, piedāvājumu iesniegšanas termiņš tiek pagarināts atbilstoši informācijas vai izmaiņu svarīgumam tā, lai piegādātāji varētu iepazīties ar visu informāciju, kas nepieciešama piedāvājuma sagatavošanai, un ievērojot Ministru kabineta noteiktos minimālos pieteikumu un piedāvājumu iesniegšanas termiņus. Komisija, izvērtējot iespējamā piegādātāja uzdotos jautājumus un sniegtās atbildes ar Komisijas 30.05.2025. protokolu Nr.4 ir secinājusi, ka nepieciešams veikt grozījumus iepirkuma nolikuma, tehniskās specifikācijas un tehniskā piedāvājuma formās (t.sk. tehniskās specifikācijas cilnē 02_TS_Prasības).
Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 10. punkts noteic, ja iepirkuma komisija izdara grozījumus iepirkuma procedūras dokumentos, piedāvājumu iesniegšanas minimālais termiņš pēc dienas, kad paziņojums par līgumu ir atkārtoti publicēts Iepirkumu uzraudzības biroja tīmekļavietnē vai atkārtoti nosūtīts Eiropas Savienības Publikāciju birojam publicēšanai Eiropas Savienības Oficiālajā Vēstnesī, ir vismaz puse no sākotnēji noteiktā piedāvājumu iesniegšanas termiņa, bet ne īsāks par septiņām dienām. 
Tā kā Atklāts konkurss publicēts EIS sistēmā 30.04.2025. un piedāvājumu iesniegšanas termiņš ir līdz 06.06.2025., kā arī Atklāta konkursa nolikumā ar pielikumiem ir veikti grozījumi/precizējumi, komisijas priekšsēdētāja norāda, ka piedāvājumu iesniegšanas termiņš tiek pagarināts līdz 17.06.2025., plkst. 10.00. 

Iepirkuma komisija vienbalsīgi ar 5 (piecām) balsīm “par” nolēma:
2.1. Ievietot šī protokola izrakstu EIS e-konkursu apakšsistēmā www.eis.gov.lv.
2.2. Uzdot komisijas loceklei L. Gailītei nodrošināt protokola 1.2. punktā norādītā lēmuma izpildi.

Pielikumā: 
1.	[..]


Iepirkuma komisijas priekšsēdētājs			personiskais paraksts			          A. Kapteinis

Iepirkuma komisijas priekšsēdētāja vietniece	personiskais paraksts			J.Batalauska

Iepirkuma komisijas locekle	personiskais paraksts						              A. Brūvere

Iepirkumu komisijas locekle	personiskais paraksts						                 I. Inkina

Iepirkuma komisijas locekle, protokolētāja		personiskais paraksts			L. Gailīte



Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.
IZRAKSTS PAREIZS
Valsts akciju sabiedrība „Latvijas Valsts radio un televīzijas centrs”
Rīgā, Iepirkumu komisijas locekle Laine Gailīte

Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datumu.

